Šišov

Šišov je obec na Slovensku v okrese Bánovce nad Bebravou.

 Kultúra a zaujímavosti  
 Pamiatky 
 Leidenfrostovský kaštieľ, dvojpodlažná trojtraktová pôvodne renesančná stavba na pôdoryse obdĺžnika zo 17. storočia. Neoklasicistickou úpravou ktorá mu dala súčasnú podobu prešiel v roku 1870. Od roku 1947 tu sídlila škola. Na prízemí kaštieľa sa nachádzajú miestnosti pokryté pruskými klenbami. Priečeliu kaštieľa dominuje osový rizalit lemovaný kvádrovaním, ukončený trojuholníkovým štítom s tympanónom, v ktorom je umiestnené kazulové okno. Okná rizalitu sú polkruhovo ukončené so šambránami. Okná krídel majú profilované šambrány a nadokenné rímsy. Okolo kaštieľa sa nachádza krajinársky park. 

 Rímskokatolícky kostol Povýšenia sv. Kríža, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1781. Stojí na mieste starej stredovekej stavby. V roku 1821 bola doplnená veža. Interiér je zaklenutý pruskými klenbami, presbytérium českou plackou. Hlavný oltár Povýšenia sv. Kríža, stĺpová architektúra so sochami anelov pochádza z doby výstavby kostola. Ostatné historické zariadenie kostola bolo, žiaľ, v nedávnej dobe odstránené. Fasády kostola sú členené segmentovo ukončenými oknami so šambránami. Veža vyrastá zo štítového priečelia lemovaného párom ník. Je členená kordónovými rímsami a ukončená zvonovitou helmicou. Vo veži je umiestnený zvon z roku 1600.

 Malý kaštieľ, jednopodlažná neoklasicistická stavba na pôdoryse písmena U z roku 1870. Sídlil tu správca šlachtického veľkostatku, lekár a neskôr notársky úrad. V nedávnej dobe prešiel obnovou. Priečelie budovy je členené pilastrami, okná majú profilované šambrány s hlavicami a nadokenné rímsy.

 Referencie 

 Iné projekty 

 Externé odkazy 



Kategória:Obce okresu Bánovce nad Bebravou